**ЗДРАВСТВЕНИ ЦЕНТАР ВРАЊЕ**

**Број:01-281**

**Датум: 16.01.2025. године**

**В р а њ е**

На основу чл. 24. став 4.а у вези са ставом 2.Закона о раду („Сл.гласник РС“, бр. 24/05, 61/05, 54/09, 32/13, 75/14, 13/17 – одлука УС и 113/17), члана 30 – 32. Закона о запосленима у јавним службама („Сл.гласник РС“, бр. 13/17), члана 23.став 1.тачка 7. Статута Здравственог центра Врање бр. 02-1875 од 06.06.2007.године, Уредбе о каталогу радних места у јавним службама и другим организацијама у јавном сектору, в.д. директора Здравственог центра Врање доноси следећу:

**ИЗМЕНУ И ДОПУНУ П Р А В И Л Н И КА**

**О ОРГАНИЗАЦИЈИ И СИСТЕМАТИЗАЦИЈИ ПОСЛОВА**

**ЗДРАВСТВЕНОГ ЦЕНТРА ВРАЊЕ,бр.80**

Члан 1.

У члану 28.тачка измена и допуна Правилника о организацији и систематизацији послова Здравственог центра Врање бр. 01-5177 од 15.08.2019. године, Анекса бр. 12 заведеног у Здравственом центру Врање под бројем 01-998 од 25.02.2020. године и Анекса бр. 35 заведеног у Здравственом центру Врање под бројем 01-8858 од 28.10.2021. године у Дневној болници за нефрологију са хемодијализом ОЈ Опште болнице Врање Здравственог центра Врање, врши се измена за тачку 6 доктор медицине специјалиста на дијализи-шеф одсека перитонеалну дијализу, и то у поледу назива радног места, и описа посла, као и стручне спреме, која гласи:

|  |  |
| --- | --- |
| **Назив радног места** | **ДОКТОР МЕДИЦИНЕ СПЕЦИЈАЛИСТА НА ДИЈАЛИЗИ**  **ШЕФ ОДСЕКА ЗА ПЕРИТОНЕАЛНУ ДИЈАЛИЗУ** |
| **Шифра радног места** | **Z030318** |
| **Општи типичним опис посла** | * Руководи стручним и организационим пословима одсека, односно организује и координира рад одсека и стара се о извршењу послова и задатака у оквиру одсека. * Координира дијагностички и терапијски рад одсека, врши распоред лекара и осталих радника на послове и радне задатке у оквиру одсека. * Организује стручно методолошки рад одсека. * Организује негу, испитивање и лечење болесника. * Обавља конзилијарне и консултативне прегледе у оквиру службе и ЗЦ Врање * Обавезан је да стручним радом доприноси афирмацији службе,службе и радника. * Одговоран је за економично и рационално пословање службе. * Одговоран је за спроводјење хигијенско техничке заштите, санитарно хигијенских и других прописа који се односе на одсек. * Одговоран је за спровођење мера из области послова од интереса за стручно усавршавање кадрова. * Иницира увођење нових метода лечења. * Одговоран је за стање инвентара и опреме и предлаже набавку нове опреме у циљу савременије дијагностике и лечење болесника. * Обавезан је да учествује у пословима од заједничког интереса у својој служби као и заједничког интереса за организациону јединицу. * Стара се о перманентној едукацији запослених. * - обавља дијагностике за коју је специјализован, о чему сачињава специјалистички извештај; * - обавља специјалистичке прегледе и упућује на даљу дијагностику и прегледе,одређује начин и врсту лечења, прати ток лечења и усклађује мишљење и предлоге за наставак лечења,одређује врсту и дужину кућног лечења и прати његово спровођење, * - учествује у унапређењу квалитета здравствене заштите; * - обавља консултације са другим здравственим радницима и здравственим сарадницима; * превенира, дијагностикује и лечи болести коришћењем специјализованих метода и техника, кроз примену принципа и процедура савремене медицине, о чему води прописану медицинску документацију; * прегледа хоспитализоване и амбулантне пацијенте, врши пријем и отпуст болесника и издаје потребну документацију о резултатима лечења; - реализује специјалистичке, дијагностичко - терапеутске интервенције; - поставља дијагнозу, одређује терапију и води лечење; * обавештава и саветује пацијента и породицу у вези са здравственим стањем и лечењем; * обавља свакодневну визиту хоспитализованих пацијената, прати њихово стање, даје стручно упутство у вези дијагностике и лечења; - врши пријем и збрињавање хитних пацијената; * спроводи здравствену заштиту одређених категорија становништва, односно пацијената оболелих од болести за чију превенцију, и процес дијагностике за коју је специјализован, о чему сачињава извештај; * учествује у унапређењу квалитета здравствене заштите; * обавља консултатиције са другим здравственим радницима и здравственим сарадницима; * планира, надзире и евалуира спровођење здравствене заштите; * спроводи активности стручног усавршавања у оквиру своје специјалности; * организује прикупљање података у циљу праћења санитарно - хигијенских и других услова који утичу на стање здравља становништва;   За свој рад одговоран је Начелнику Службе,Управнику ОЈ Опште болнице Врање и директору Здравственог центра Врање |
| **Стручна спрема образовање** | Високо образовање:  – на интегрисаним академским студијама из области медицине по пропису који уређује високо образовање, почев од 10. септембра 2005. године и завршена специјализација у складу са Правилником о специјализацијама и ужим специјализацијама здравствених радника и здравствених сарадника;  – на основним студијама из области медицине у трајању од најмање пет година по пропису који је уређивао високо образовање до 10. септембра 2005. године и завршена специјализација у складу са Правилником о специјализацијама и ужим специјализацијама здравствених радника и здравствених сарадника;. |
| **Додатна знања и испити/радно искуство** | * стручни испит; * лиценца; * специјалистички испит из интерне медицине; * најмање четири године и шест месеци радног искуства у звању доктора медицине. |
| **Постојећи број извршилаца** | **1** |

**Члан 2.**

Ове измене и допуне Правилника о унутрашњој организацији и систематизацији послова Здравственог центра Врање број 80 ступа на снагу даном објављивања на огласној табли.

Објављено на огласној табли Здравственог центра Врање дана\_\_\_\_\_\_\_\_ .2025.године.

**Број**: **01-281**

**В.Д. Д И Р Е К Т О Р**

**ЗДРАВСТВЕНОГ ЦЕНТРА ВРАЊЕ**

**др Никола Поповић**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**