**ЗДРАВСТВЕНИ ЦЕНТАР ВРАЊЕ**

**Број: 01-1482**

**Датум: 27.02.2023. године**

**В р а њ е**

На основу чл. 24. став 4.а у вези са ставом 2. Закона о раду („Сл. гласник РС“, бр. 24/05, 61/05, 54/09, 32/13, 75/14, 13/17 – одлука УС и 113/17), члана 30 – 32. Закона о запосленима у јавним службама („Сл. гласник РС“, бр. 13/17), члана 23. став 1. тачка 7. Статута Здравственог центра Врање бр. 02-1875 од 06.06.2007.године, Уредбе о каталогу радних места у јавним службама и другим организацијама у јавном сектору, а по указаној потреби, дописа Министарства унутрашњих пслова РС, Полицијска Управа у Врању, 03.18.3. број 1058/23 од 13.02.2023.године, који је у Здравственом центру Врање заведен под бројем 04-1210 од 20.02.2023.године, в.д. директора Здравственог центра Врање доноси следећу:

**ИЗМЕНУ И ДОПУНУ П Р А В И Л Н И КА**

**О ОРГАНИЗАЦИЈИ И СИСТЕМАТИЗАЦИЈИ ПОСЛОВА**

**ЗДРАВСТВЕНОГ ЦЕНТРА ВРАЊЕ, бр. 60**

**Члан 1.**

У члану 28. тачка 3. Правилника о организацији и систематизацији послова Здравственог центра Врање бр. 01-5177 од 15.08.2019. године, на страни на страни 293. у Одсеку физичког обезбеђења и противпожарне заштите, врши се измена тачке 26. и тачке 27.– назив радног места и опис посла са овлашћењима, и додатна знања за обављање послова службеника обезбеђења, и то:

Тачка 26:

|  |  |
| --- | --- |
| **Назив радног места** | **Радник обезбеђења са оружјем/стражар –**  **Службеник обезбеђења са оружјем** |
| **Шифра радног места** | **G051400** |
| **Општи типични опис посла са овлашћењима** | Опис посла:  - утврђује идентитет и разлоге доласка странке у објекат;  - води евиденцију о уласку и изласку из објекта;  - забрањује улазак у зграду лица са оружјем, опасним оружјем, под дејством алкохола или других омамљивих средстава;  - забрањује неовлашћеном лицу улаз у објекат ван радног времена, а у радно време улаз у одређене просторије;  - удаљава из зграде лице које се не придржава његове забране;  - удаљава из зграде лице које омета ред и мир;  - удаљава лице које угрожава штићени објекат;  - привремено задржава лице затечено у вршењу кривичног дела за које се гони по службеној дужности и о томе обавести полицију;  - привремено задржва лице затечено у вршењу прекршаја са елементима насиља;  - привремено задржава лице које код себе има предмете који могу послужити као доказ у кривичном и прекршајном поступку, односно за напад или самоповређивање.  - о привременом задржавању лица службеник одмах обавештава полицију и лице задржава до доласка полиције.  - одузима ствари од лица која у објекат уносе предмете којима би се могла угрозити безбедност лица и имовине, чије је одузимање неопходно за заштиту опште безбедности;  - штити лица и имовину у објекту;  - стара се о исправности и правилном чувању оружја и уређаја за детекцију;  - контролише и надзире рад техничких система обезбеђења  - за време вршења послова физичке заштите, службеник обезбеђења је овлашћен да:  - изда упозорење или наређење лицу, или забрани лицу улазак и боравак у  штићеном објекту;  - провери идентитет лица;  - заустави и прегледа лице, предмете или превозно средство;  - привремено одузме предмете;  - привремено задржи лице  - употреби следећа средства принуде под условима утврђеним законом, и то:  - средства за везивање,  - физичку снагу,  - гасни спреј  - посебно дресиранеопсе  - ватрено оружје,  - При обављању послова физичке заштите са оружјем, раднику обезбеђења дозвољено је да употреби ватрено оружје само у случају нужне одбране и крајње нужде.  - пре уотребе ватреног оружја, радник обезбеђења мора се идентификовати и издати јасно упозорење да намерава да употреби ватрено оружје речима: („Стој, обезбеђење, пуцаћу!“), осим у случајевима када би таквим поступањем довео у животну опасност себе или лице које штити.  - о употреби средстава принуде, службеник обезбеђења дужан је да одмах обавести полцијску управу.  - извештај о употреби средстава принуде службеник обезбеђења у року од 12 часова доставља одговорном лицу у правном лицу, како би одговорно лице у правном лицу извештај са мишљењем доставило Полицијској управи у року од 48 часова. |
| **Стручна спрема образовање** | – средње образовање. |
| **Додатна знања и испити/радно искуство** | * Завршена обука за руковање ватреним оружјем, * Лиценца за вршење специјалистичких послова службеника обезбеђења – са оружјем, |
| **Број извршилаца** | **3** |

Тачка 27:

|  |  |
| --- | --- |
| **Назив радног места** | **Радник обезбеђења без оружја / чувар –**  **Службеник обезбеђења без оружја** |
| **Шифра радног места** | **G051501** |
| **Општи типични опис посла са овлашћењима** | Опис посла:  - контролише улазак и излазак лица и евидентира посете;  - води књиге евиденција;  - обезбеђује објекат, запослене и друга лица;  - спроводи стални надзор над објектом;  - врши преглед лица, пртљага, опреме и возила у објекту;  - прегледа пртљаг и друге ствари које посетиоци имају са собом;  - контролише и надзире рад техничких система обезбеђења.  - за време вршења послова физичке заштите, службеник обезбеђења је овлашћен да:  - изда упозорење или наређење лицу, или забрани лицу улазак и боравак у  штићеном објекту;  - провери идентитет лица;  - заустави и прегледа лице, предмете или превозно средство;  - привремено одузме предмете;  - привремено задржи лице  - употреби следећа средства принуде под условима утврђеним законом, и то:  - средства за везивање,  - физичку снагу,  - гасни спреј  - посебно дресиране псе |
| **Стручна спрема образовање** | – средње образовање. |
| **Додатна знања и испити/радно искуство** | * Лиценца за вршење основних послова службеника обезбеђења – без оружја |
| **Број извршилаца** | **7** |

**О б р а з л о ж е њ е**

Поступајући по наложеним мерама из дописа Министарства унутрашњих послова РС, Полицијска Управа у Врању, 03.18.3. број 1058/23 од 13.02.2023.године, који је у Здравственом центру Врање заведен под бројем 04-1210 од 20.02.2023.године, врши се измена и допуна Правилника о организацији и систематизацији послова Здравственог центра Врање бр. 01-5177 од 15.08.2019. године, у делу описа послова које врше службеници обезбеђења са овлашћењима, која могу да примењују, а све у складу са одредбама Закона о приватном обезбеђењу («Сл.гласник РС» бр. 104/13, 42/15 и 87/18), како би иста била достављена Полицијској управи у Врању, у остављеном року од 8 (осам) дана од дана пријема предметног дописа, као доказ о поступању са наложеним мерама из дописа.

**В.Д. Д И Р Е К Т О Р**

**ЗДРАВСТВЕНОГ ЦЕНТРА ВРАЊЕ**

**др Саша Ђорђевић**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Акт израдила

Лидија Стојковић, дипл.правник